Christine Koht innlagt på sykehus igjen
Aftenposten har gjennom podkasten fulgt sykdomsutviklingen til komikeren siden hun ble kreftsyk for et halvt år siden. I en oppdatering publisert natt til fredag, sier journalist i A-magasinet Joachim Førsund at alle videre opptak er avlyst. – Jeg skulle gjort opptak denne uken, nok til å ferdigstille en episode. Men så fikk Christine et tilbakefall. Denne gang i form av et virus, og nå er hun tilbake i isolasjon igjen, sier han. Kreftsyke Christine Koht: – Jeg følte at noe var galt I slutten av januar meldte VG at Koht hadde blitt kreftsyk og var tvunget til å avlyse alt av forestillinger i nærmeste fremtid. A-magasinet fortalte historien hennes i en artikkel i februar. – Selv om det er tegn til at immunterapien har tatt det meste av kreften hennes, og selv om leverbetennelsen er på retur, oppstår det hele tiden komplikasjoner som gjør Christine svak, sier Førsund i oppdateringen natt til fredag. Les også: Christine Koht: Ikke lenger livstruende
Kreftsyke Christine Koht (52) ble innlagt på sykehus igjen denne uken, avsløres det i podkasten «Koht vil leve».